cyanic-selkie/wikianc huggingface dataset:
যোগিনী মন্দির
যে যোগিনী মন্দিরগুলির অস্তিত্ব এখনও রয়েছে সেগুলির নকশা হয় বৃত্তাকার অথবা আয়তাকার। এই মন্দিরগুলি উত্তর ও মধ্য ভারতের উত্তরপ্রদেশ ও মধ্যপ্রদেশ থেকে পূর্ব ভারতের ওডিশা রাজ্যের মধ্যে ছড়িয়ে ছিটিয়ে রয়েছে। প্রত্নতাত্ত্বিক খননকার্যের ফলে পুনরাবিষ্কৃত যোগিনী ভাস্কর্যগুলি হারিয়ে যাওয়া যোগিনী মন্দিরগুলির অবস্থানের সাক্ষ্য দেয়। এগুলি গড়ে উঠেছিল ভারতীয় উপমহাদেশের বৃহত্তর পরিধি জুড়ে – উত্তরে দিল্লি, পশ্চিমে রাজস্থানের সীমা, পূর্বে বৃহত্তর বাংলা থেকে দক্ষিণে তামিলনাড়ু পর্যন্ত।
যোগিনী
নির্দিষ্ট সংখ্যায় যোগিনীদের দেবীমণ্ডলীর ধারণা করা হতে থাকে মোটামুটি খ্রিস্টীয় দশম শতাব্দী থেকে। এই ধরনের অধিকাংশ দেবীমণ্ডলীতে চৌষট্টি জন যোগিনীর উল্লেখ পাওয়া যায়। যোগিনীদের সাধারণ দেবী হিসেবে চিত্রিত করা হলেও এমন কথাও বলা হয়েছে যে তন্ত্রসাধিকা মানবীরাও এই দেবীদের সমকক্ষ হতে পারেন, এমনকি দেবীমূর্তিও ধারণ করতে পারেন। তান্ত্রিক বিশ্বাস অনুযায়ী, যোগিনীরা মানবী রূপে আবির্ভূত হয়ে দেবতা ও মানবের মধ্যে এক দ্ব্যর্থক ও অস্পষ্ট সীমারেখা সৃষ্টি করেন। দেবী ও মানবী উভয় প্রকার যোগিনীরাই যূথবদ্ধ অবস্থায় থাকে। শৈব মতে, অষ্টমাতৃকার মণ্ডলীটি এই জাতীয় দেবীমণ্ডলীগুলির মধ্যে সর্বাপেক্ষা গুরুত্বপূর্ণ। অনেক যোগিনীই পশুপাখির রূপ ধারণে সক্ষম বলে মনে করা হয়। এই যোগিনীদের মূর্তিতে নারীশরীরের সঙ্গে জীবজন্তুর মস্তক দেখা যায়। তন্ত্রমতে যোগিনীরা স্ত্রী পশুতে রূপান্তরের সঙ্গে সম্পর্কযুক্ত এবং অন্য মানুষকেও পশুতে রূপান্তরিত করতে সক্ষম। ভৈরব কাল্টের সঙ্গে যুক্ত বলে যোগিনীমূর্তির হাতে কপালপাত্র ও অন্যান্য তান্ত্রিক প্রতীক দেখা যায় এবং তন্ত্রের বিবরণীতে শ্মশান বা অন্যান্য প্রান্তিক স্থানকে যোগিনীদের সাধনস্থল বলে উল্লেখ করা হয়। শক্তিশালী, অপরিচ্ছন্ন ও ভয়ংকরী এই যোগিনীদের গুহ্য তান্ত্রিক জ্ঞানের রক্ষয়িত্রী ও প্রদাত্রী মনে করা হয়। তন্ত্রে আরও বলা হয়েছে যে, যোগিনীরা সিদ্ধি নামে এক প্রকার অলৌকিক ক্ষমতার অধিকারী, যার অন্যতম হল উড়বার শক্তি। অনেক যোগিনীর আকার পাখির মতো, আবার অনেকে পক্ষীবাহন-বিশিষ্ট। পরবর্তীকালে তান্ত্রিক বৌদ্ধ শাস্ত্রে ডাকিনী নামে এক প্রকার দৈবী নারীসত্ত্বার ওড়ার ক্ষমতার কথা বলা হয়েছে। ‘ডাকিনী’ নামটিকে প্রায়শই যোগিনী নামের সমার্থক বা পরিপূরক হিসেবে ধরা হয়। গবেষক শামান হেটলি লিখেছেন যে, যোগিনীর আদিরূপটি ছিল “স্বাধীন আকাশ-ভ্রমণকারিণী (খেচরী)”-র রূপ এবং ওড়ার এই ক্ষমতাটি “সিদ্ধি-যাঞ্ছাকারী সাধকের সর্বোচ্চ প্রাপ্তি”।
যোগিনী-উপাসনার একটি শৈব কাল্ট বিকাশ লাভ করেছিল মোটামুটি ৭০০ থেকে ১২০০ খ্রিস্টাব্দের মধ্যবর্তী সময়কালে। ব্রহ্মযামল তন্ত্রে এটির উল্লেখ পাওয়া যায়। এই কাল্টের প্রথা অনুযায়ী, অ-যোগিনীরা স্বপ্নে বা অন্য দৈব উপায়ে যোগিনীদের পরামর্শ গ্রহণ করেন বলে মনে করা হত। এই কাল্টের প্রভাবেই খ্রিস্টীয় দশম থেকে সম্ভবত ত্রয়োদশ শতাব্দী পর্যন্ত সমগ্র ভারতীয় উপমহাদেশ নানা স্থানে অনেক প্রস্তরনির্মিত যোগিনী মন্দির স্থাপিত হয়।
পুনরাবিষ্কার
ভারতে এখনও বিদ্যমান চৌষট্টি যোগিনী মন্দিরগুলি দেখা যায় ওডিশা ও মধ্যপ্রদেশ রাজ্যে। ঊনবিংশ শতাব্দীতে আলেকজান্ডার কানিংহ্যাম যে এই মন্দিরগুলি দর্শন করেছিলেন তার বিবরণ ভারতীয় পুরাতত্ত্ব সর্বেক্ষণের নথিতে পাওয়া যায়। এরপর এই মন্দিরগুলি বিস্মৃতির আড়ালেই চলে গিয়েছিল। ১৯৮৬ সালে বিদ্যা দেহেজিয়া লেখেন যে, প্রত্যন্ত ও দুর্গম স্থানে অবস্থিত এই মন্দিরগুলিকে নিয়ে একশো বছর কোনও গবেষণার কাজ হয়নি বললেই চলে এবং কর্তৃপক্ষের কাছে এই মন্দিরগুলির হদিশ না থাকায় চোর-ডাকাতের দল নিরাপদ আশ্রয়ের খোঁজে এই সব মন্দিরগুলিতে প্রায়শই আনাগোনা করে। ভুবনেশ্বরের মন্দিরগুলির খুব কাছে অবস্থিত হওয়া সত্ত্বেও হীরাপুরের অধুনা সু-সংরক্ষিত চৌষট্টি যোগিনী মন্দিরটি ১৯৫৩ সালের আগে পুনরাবিষ্কার করা যায়নি। দেহেজিয়া এই ঘটনাকে “বেশ আশ্চর্যজনক” বলে বর্ণনা করেন।
বৈশিষ্ট্য
যোগিনী মন্দিরগুলির নকশা সাধারণত বৃত্তাকারই হত। খোলা আকাশের নিচে নির্মিত ছাদবিহীন এই মন্দিরগুলি ভারতীয় মন্দির স্থাপত্যের ক্ষেত্রে ব্যতিক্রমী নিদর্শন। বৃত্তাকার দেওয়ালের কুলুঙ্গিগুলিতে যোগিনীদের মূর্তি স্থাপিত হত। কুলুঙ্গির সংখ্যা অধিকাংশ ক্ষেত্রেই ৬৪। বিগ্রহগুলিতে দেখা যায়, যোগিনীর সুন্দর দেহের অধিকারিণী হলেও প্রায়শই জীবজন্তুর মস্তকবিশিষ্ট। যোগিনী মন্দির নির্মিত হত প্রধান মন্দির চত্বরের কিছুটা বাইরের অংশে এবং কোনও স্থানের সর্বোচ্চ বিন্দুতে।
যোগিনী মন্দিরগুলিতে যোগিনী-মূর্তিতত্ত্ব সর্বথা সমরূপ নয়; এমনকি চৌষট্টি যোগিনীর মণ্ডলীগুলিও সবর্ত্র একই যোগিনীমণ্ডলী নিয়ে গড়ে ওঠেনি। হীরাপুরের মন্দিরে সকল যোগিনীকে বাহন সহ দণ্ডায়মান অবস্থায় দেখা যায়; কিন্তু রানিপুর-ঝরিয়ালের মন্দিরে যোগিনীরা সবাই নৃত্যরত; আবার ভেড়াঘাটের মন্দিরে দেখা যায় যোগিনীরা ললিতাসন অর্থাৎ রাজকীয় ভঙ্গিমায় উপবিষ্ট এবং শ্মশানঘাটে শবখাদক পিশাচ ও পচা মাংসভুক পশুর দ্বারা পরিবেষ্টিত।
গুরুত্ব
বিদ্যা দেহেজিয়া ও পরে শামান হেটলি যোগিনী মন্দিরগুলির সঙ্গে তান্ত্রিক যোগিনীচক্রের সম্পর্কের কথা উল্লেখ করেন। যোগিনীচক্র হল “শিব/ভৈরব-পরিবেষ্টিত মন্ত্র-দেবীদের একটি মণ্ডল, যার প্রতিষ্ঠা… গুহ্য শৈব যোগিনী কাল্টের ধর্মীয় আচার-অনুষ্ঠানের কেন্দ্রস্বরূপ।” খ্রিস্টীয় দশম শতাব্দীর সন্ত মৎস্যেন্দ্রনাথের রচনা হিসেবে কথিত কৌলজ্ঞাননিয়ম গ্রন্থের নবম অধ্যায়ে আটটি চক্রের বর্ণনা পাওয়া যায়। এই আট চক্রের এক-একটির প্রতীক হল এক-একটি অষ্টদল পদ্ম; এইভাবে মোট চৌষট্টিটি পাপড়ি চৌষট্টি যোগিনীর দ্যোতক।
হেটলির মতে, তান্ত্রিক যোগিনীচক্রের পূজা মন্দির প্রতিষ্ঠারও দুই শতাব্দীকাল পূর্বে আরম্ভ হয়েছিল এবং শৈবশাস্ত্রে যোগিনীদের বিবরণের সঙ্গে ভাস্কর্যের আশ্চর্য মিল তন্ত্রোক্ত রীতিনীতিগুলির সঙ্গে যোগিনী মন্দিরগুলির প্রত্যক্ষ অবিচ্ছিন্ন যোগের ইঙ্গিতবাহী।
ক্রিয়াকাণ্ড
হিন্দু তান্ত্রিক ক্রিয়াকাণ্ডগুলি ছিল গোপনীয়। আনুমানিক ৬০০ খ্রিস্টাব্দে রচিত গ্রন্থগুলিতে গুহ্য আচার-অনুষ্ঠানগুলিকে প্রায়শই শ্মশানের সঙ্গে যুক্ত করা হয়েছে। হিন্দু তন্ত্রসাধিকাদেরও যোগিনী বলা হয় এবং এই যোগিনীদের অতিলৌকিক যোগিনীদের প্রতিমূর্তি জ্ঞান করা হয়।
ক্রিয়াকাণ্ডের মধ্যে যোগিনীমূর্তিগুলির প্রাণপ্রতিষ্ঠা ছিল অন্যতম। বর্তমান যুগে এই ক্রিয়াটি ক্ষেত্রবিশেষে এক দল পুরোহিত কর্তৃক তিন দিনের অনুষ্ঠান হিসেবে পালিত হয় এবং এই ক্রিয়াটির সঙ্গে যুক্ত থাকে আনুষ্ঠানিক শুদ্ধিকরণ, চক্ষুর্দান, পূজা, রক্ষাকর্তা দেবতাদের আবাহন এবং একটি যোগিনী মণ্ডল ও চৌষট্টি জন যোগিনীর প্রতীক রূপে সুপারির একটি বিন্যাস সহ এক যোগিনী যন্ত্রের অঙ্কন। আদিতম যোগিনী-সংক্রান্ত ক্রিয়াকাণ্ডগুলি ছিল কাপালিক অন্তেষ্ট্যি-সম্বন্ধীয় আচার।
ভৈরবপ্রাদুর্ভাব গ্রন্থের বারাণসীমাহাত্ম্য অংশে বর্ণিত হয়েছে যে, বারাণসীর যোগিনী মন্দিরে নৃত্যগীত সহযোগে পূজানুষ্ঠান আয়োজিত হয়। পিটার বিশপ কর্তৃক সারসংক্ষেপ অনুযায়ী: "যে পুরুষেরা এখানে পূজার্চনা করে তাদের কিছুই বৃথা যায় না। যারা এখানে রাত্রিজাগরণ করে, নৃত্যগীতের মহোৎসব পালন করে এবং ঊষাকালে কুলযোগিনীর চক্র পূজা করে, তারা যোগিনীদের থেকে কৌলজ্ঞান অর্জন করে… বারাণসীর কেন্দ্রে অবস্থিত এই স্থানে সকল যোগিনী প্রীত হন। দেবী বিকটা এখানে অবস্থান করেন, এটিই পবিত্রতম স্থান।"
স্কন্দপুরাণের কাশীখণ্ড অংশে বারাণসীতে ছদ্মবেশে চৌষট্টি যোগিনীর আগমনের একটি পৌরাণিক কাহিনি বর্ণিত হয়েছে। বলা হয়েছে যে, এই পূজা খুবই সরল, কারণ যোগিনীরা শুধু নিত্য ফল, ধূপ ও দীপের উপহার চান। শরৎকালে একটি প্রধান অনুষ্ঠানের কথাও বলা হয়েছে, এই অনুষ্ঠানের অঙ্গ যজ্ঞ, যোগিনীদের নামকীর্তন ও নৈবেদ্যাদি প্রদান। অন্যদিকে এও বলা হয়েছে যে, সকল বারাণসীবাসীর উচিত বসন্তকালে দোল উৎসবের দিন মন্দিরে পূজা দেওয়া।
দেহেজিয়া লিখেছেন যে: "মনে হয়, কৌল চক্র সম্ভবত যোগিনী মন্দিরের চক্রের মধ্যেই গড়ে ওঠে। এখানে যোগিনীদের মৎস্য, মাংস, মুদ্রা, মদ্য ও মৈথুন সহযোগেও পূজা করা হত।"
হীরাপুর সহ কোনও কোনও যোগিনী মন্দিরে এখনও পূজার্চনা চলে।
হীরাপুর
ওডিশায় ভুবনেশ্বর থেকে দশ মাইল দক্ষিণে খুরদা জেলায় হীরাপুরের চৌষট্টি যোগিনী মন্দিরটি অবস্থিত। নবম শতাব্দীতে নির্মিত এই ছোটো মন্দিরটির ব্যাস মাত্র ২৫ ফুট। এই মন্দিরে একটি ছোটো আয়তাকার বেদীকে ঘিরে বৃত্তাকারে ষাট জন যোগিনীর মূর্তি দেখা যায়। আয়তাকার বেদীতে সম্ভবত শিবের মূর্তি ছিল। বাইরে প্রসারিত একটি প্রবেশপথ দিয়ে বৃত্তটিতে পৌঁছানো যায়। তাই মন্দিরের নকশাটি শিবলিঙ্গের গৌরীপট্ট বা যোনিপীঠের ন্যায় দেখায়। অন্তত আট জন যোগিনীকে বাহনের উপর দাঁড়িয়ে থাকতে দেখা যায়, যে বাহনগুলি রাশিচক্রের প্রতীক। এর মধ্যে রয়েছে একটি কাঁকড়া, বৃশ্চিক ও মাছ। এর থেকে অনুমিত হয় যে এগুলির সঙ্গে জ্যোতিষ বা পঞ্জিকার যোগ রয়েছে।
গবেষক ইস্টভ্যান কেউল লিখেছেন যে, যোগিনী মূর্তিগুলি কালো ক্লোরাইট পাথরে নির্মিত, ৪০ সেন্টিমিটার দীর্ঘ, স্তম্ভপীঠ বা বাহনের উপর বিভিন্ন ভঙ্গিতে দণ্ডায়মান; অধিকাংশেরই “ক্ষীণ কটিদেশ, প্রসারিত নিতম্ব ও উন্নত ও সুডৌল স্তন সহ সুন্দর দেহ”, তবে কেশবিন্যাস ও অলংকার ভিন্ন ভিন্ন। কেউল বলেছেন যে, কেন্দ্রীয় মূর্তিটি তিন যোগিনী ও ভৈরবের প্রতীকস্বরূপ চারট উত্থিত লিঙ্গ।
মন্দিরের বাইরের প্রাচীরে নয় জন গম্ভীরমুখ দেবীর মূর্তি রয়েছে। স্থানীয়ভাবে এই মূর্তিগুলিকে নয় কাত্যায়নী মূর্তি বলে উল্লেখ করা হয়, যা যোগিনী মন্দিরের একটি প্রথাবিরুদ্ধ বৈশিষ্ট্য। মন্দিরের প্রবেশ পথে দুই দ্বারপাল দেবতার মূর্তি দেখা যায়। দ্বারপালদের কাছে আরও দু’টি মূর্তি সম্ভবত ভৈরবের মূর্তি। গবেশক শ্যামান হেটলি মনে করেন যে, মন্দিরটি প্রস্তরে নির্মিত তান্ত্রিক মণ্ডলের মূর্ত প্রতিরূপ, এখানে শিবকে ঘিরে রয়েছেন অভ্যন্তরীণ বৃত্তের চার যোগিনী ও চার ভৈরব এবং বাইরের বৃত্তে রয়েছেন ষাট জন যোগিনী।
রানিপুর-ঝরিয়াল, বালাঙ্গির
ওডিশার বালাঙ্গির জেলার তিতিলাগড় ও কান্তাবাঞ্ঝি শহরের কাছে রানিপুর-ঝরিয়ালের চৌষট্টি যোগিনীপীঠটি হল একটি বৃহত্তর ছাদবিহীন চৌষট্টি যোগিনী মন্দির। এই মন্দিরের বাষট্টিটি যোগিনী মূর্তি অক্ষত রয়েছে। মন্দিরের কেন্দ্রে চারটি স্তম্ভযুক্ত একটি বেদীতে শিবের নৃত্যরত নটেশ্বর মূর্তি রয়েছে। অতীতে সম্ভবত কেন্দ্রীয় বেদীটিতে শিবের সঙ্গে একই আকারের একটি চামুণ্ডামূর্তিও পূজিত হত।
রানিপুর-ঝরিয়ালের মন্দিরটিই প্রথম আবিষ্কৃত যোগিনী মন্দির। ১৮৫৩ সালে মেজর-জেনারেল জন ক্যাম্পবেল মন্দিরটির বর্ণনা দিয়েছিলেন।
খাজুরাহো
মধ্যপ্রদেশের ছাতারপুর জেলার ছাতারপুরের কাছে অবস্থিত খাজুরাহোর পশ্চিম মন্দিরগুচ্ছের দক্ষিণপশ্চিমে অবস্থিত যোগিনী মন্দিরটি নবম অথবা দশম শতাব্দীতে নির্মিত হয়েছিল। এটিই এই স্থানের প্রাচীনতম মন্দির। অন্যান্য যোগিনী মন্দির সাধারণত বৃত্তাকার হলেও এই মন্দিরটি আয়তাকার, কিন্তু অন্যান্য যোগিনী মন্দিরের মতোই এটিও ছাদবিহীন মন্দির। এই মন্দিরে কোনও কেন্দ্রীয় বেদীর চিহ্ন পাওয়া যায় না; তাই প্রধান দেবতা, সে শিবই হোন বা শক্তি, সম্ভবত পূজিত হতেন প্রবেশপথের ঠিক বিপরীতে অবস্থিত অন্যান্য কুলুঙ্গির তুলনায় বড়ো কুলুঙ্গিটিতে। মন্দিরটিতে ৬৫টি পূজা-প্রকোষ্ঠ দেখা যায় (১০টি সামনে, প্রধান দেবতার কুলুঙ্গি সহ ১১টি পিছনে এবং দুই পাশে ২২টি করে)। প্রতিটি কুলুঙ্গিতে বর্গাকার গ্র্যানাইটের স্তম্ভ ও একটি সরদল পাথরের তৈরি দরজা দেখা যায় এবং প্রতিটিরই একটি করে মিনারযুক্ত ছাদ বিদ্যমান। ৩৫টি প্রকোষ্ঠ বর্তমানে অক্ষত রয়েছে। মন্দিরটি একটি ৫.৪ মিটার উঁচু বেদীর উপর অবস্থিত। ব্রহ্মাণী, মাহেশ্বরী ও হিংলাজ (মহিষমর্দিনী) দেবীর তিনটি উপবিষ্ট বিগ্রহ এই স্থান থেকে অক্ষত অবস্থায় উদ্ধার করা হয়েছিল; বর্তমানে এগুলি স্থানীয় জাদুঘরে প্রদর্শিত হয়।
মিতাওলি, মোরেনা
মধ্যপ্রদেশের গোয়ালিয়রের ৩০ মাইল উত্তরে মোরেনা জেলার মিতাওলির যোগিনী মন্দিরটি হল একাদশ শতাব্দীতে নির্মিত একটি সু-সংরক্ষিত মন্দির। এটির অপর নাম একাত্তরসো মহাদেব মন্দির। এই মন্দিরের কেন্দ্রভাগে শিবের উদ্দেশ্যে একটি মণ্ডপ নির্মিত হয়েছিল এবং সেটিকে ঘিরে খোলা আকাশের নিচে অবস্থিত প্রাঙ্গনে ৬৫টি কুলুঙ্গি রয়েছে। বর্তমানে এই কুলুঙ্গিগুলিতে শিবের মূর্তি দেখা যায়। কিন্তু অতীতে এগুলিতে ৬৪ যোগিনী ও অপর এক দেবতার মূর্তি ছিল।
এই ছাদবিহীন মন্দিরটি একটি পাথুরে পাহাড়চূড়ায় অবস্থিত। প্রবেশপথ দিয়ে প্রবেশ করা মাত্রই বৃত্তাকার প্রাচীরটির নিকট উপনীত হওয়া যায়। মন্দিরের বাইরে ছোটো ছোটো কুলুঙ্গি দেখা যায়। এগুলি একদা দুই পাশে নারীমূর্তি সহ মিথুনমূর্তি দ্বারা শোভিত ছিল। কিন্তু এগুলির অধিকাংশই এখন হয় হারিয়ে গিয়েছে অথবা অতিমাত্রায় ক্ষতিগ্রস্থ অবস্থায় রয়েছে। মন্দিরের অভ্যন্তরভাগে ৬৪টির পরিবর্তে কেন ৬৫টি প্রকোষ্ঠ রয়েছে তা স্পষ্ট নয়; দেহেজিয়ার মতে মন্দিরের কেন্দ্রের মণ্ডপটি যেমন শিবের তেমন অতিরিক্ত প্রকোষ্ঠটি শিবের পত্নী পার্বতীর, এইভাবেই শিব-পার্বতীকে ঘিরে ছিলেন চৌষট্টি জন যোগিনী। তিনি মনে করেন, এর মাধ্যমেই খাজুরাহোর ৬৫তম প্রকোষ্ঠটির ব্যাখ্যা পাওয়া যায়, যেখানেও সম্ভবত শিবের একটি কেন্দ্রীয় পূজাগার স্থাপিত হয়েছিল।
ভেড়াঘাট, জব্বলপুর
মধ্যপ্রদেশের জব্বলপুর জেলায় জব্বলপুরের কাছে ভেড়াঘাটে দশম শতাব্দীতে নির্মিত যোগিনী মন্দিরটি আসলে একাশি যোগিনী মন্দির। বৃত্তাকার যোগিনী মন্দিরগুলির মধ্যে এটিই বৃহত্তম। এর ব্যাস প্রায় ১২৫ ফুট। ভেড়াঘাটের মন্দিরটিকে হেটলি “সর্বাপেক্ষা বিস্ময়কর ও সম্ভবত সর্বাপেক্ষা অধিক পরিচিত যোগিনী মন্দির” বলে উল্লেখ করেছেন। মন্দিরটির বৃত্তাকার দেওয়ালের অভ্যন্তরভাগে একাশি যোগিনীর প্রকোষ্ঠ সহ একটি ছাউনি-দেওয়া বারান্দা রয়েছে। মন্দির প্রাঙ্গনের কেন্দ্রে পরবর্তীকালে একটি বেদী নির্মিত হয়েছিল। একাশিটি মূর্তির মধ্যে পূর্ববর্তী যুগে নির্মিত আটটি মাতৃকামূর্তিও রয়েছে।
দুদাহি
উত্তরপ্রদেশের ললিতপুরের কাছে দুদাহির মন্দিরটি স্থানীয়ভাবে আখাড়া নামে পরিচিত। এটি বর্তমানে ধ্বংসস্তুপে পরিণত হয়েছে। বৃত্তাকার এই মন্দিরটিতে বিয়াল্লিশ জন যোগিনীর জন্য কুলুঙ্গি ছিল। মন্দিরবৃত্তটির ব্যাস ৫০ ফুট।
বাদোহ
দুদাহি থেকে প্রায় ৩০ মাইল দূরে মধ্যপ্রদেশের বিদিশা জেলার বাদোহতে গদরমল মাতৃকা মন্দির অবস্থিত। এটি আরেকটি ৪২-কুলুঙ্গিবিশিষ্ট যোগিনী মন্দির। যে অল্প কয়েকটি আয়তাকার যোগিনী মন্দির পাওয়া গিয়েছে, এটি তার অন্যতম। এখান থেকে একদা মন্দির বেদীর খাঁজে বসানো আঠারো ভগ্ন দেবীমূর্তি পাওয়া গিয়েছে। এগুলির কোমরের নিচের অংশই বর্তমানে রক্ষিত। কয়েকটি জৈন মন্দিরের পাশে অবস্থিত এই মন্দিরটিতে একটি আয়তাকার পূজাবেদী এবং একটি দীর্ঘ ও প্রকাণ্ড শিখর দেখা যায়। বিদ্যা দেহেজিয়া লিখেছেন যে, এই যোগিনী মন্দিরটি অতীতে নিশ্চয় ছাদবিহীন ছিল।
দু’টি বিয়াল্লিশ যোগিনী মন্দির সম্ভবত নির্মিত হয়েছিল ৯৫০ থেকে ১১০০ খ্রিস্টাব্দের মধ্যবর্তী সময়ে।
হারিয়ে যাওয়া মন্দির
বেশ কয়েকটি যোগিনী মন্দির হয় ইচ্ছাকৃত ধ্বংসকার্যের ফলে অথবা নির্মাণ সামগ্রী লুণ্ঠনের দলে এখন হারিয়ে গিয়েছে।
লোখারি
উত্তরপ্রদেশের বান্দা জেলার লোখারিতে একটি পাহাড়চূড়ায় সম্ভবত দশম শতাব্দীর গোড়ার দিকে একটি যোগিনী মন্দির নির্মিত হয়েছিল। এখানকার দেবত্বরোপিত কুড়িটি মূর্তির কথা নথিবদ্ধ রয়েছে। এই মূর্তিগুলির মাথা ঘোড়া, গোরু, খরগোশ, সাপ, মোষ, ছাগল, ভাল্লুক ও হরিণের মতো নানা জীবজন্তুর। দেহেজিয়া এগুলিকে বিশেষভাবে শিল্পগুণসম্পন্ন বলে নয় বলে আশ্চর্যজনক বলেই বর্ণনা করেন।
নরেশ্বর
দশম শতাব্দীতে নির্মিত কুড়িটি মূর্তির আরেকটি গুচ্ছ এবং দ্বাদশ শতাব্দীতে যত্নহীনভাবে খোদিত কয়েকটি অভিলেখ উদ্ধার করা হয়েছে মধ্যপ্রদেশ্বের নরেশ্বর থেকে। এই স্থানটিতে এখনও প্রায় কুড়িটি ছোটো শৈব মন্দির অবস্থিত। উদ্ধার করা মূর্তি ও অভিলেখগুলি বর্তমানে রক্ষিত আছে প্রায় পনেরো মাইল দূরে গোয়ালিয়র জাদুঘরে।
হিংলাজগড়
মধ্যপ্রদেশ ও রাজস্থান রাজ্যের সীমানায় অবস্থিত হিংলাজগড়ের ভাস্কর্যগুলিকে গান্ধীসাগর জলাধার নির্মাণের জন্য অন্যত্র সরিয়ে নিয়ে যাওয়া হয়েছে। উদ্ধার করা মূর্তিগুলির মধ্যে যোগিনীমূর্তির অনেক খণ্ডাংশ থাকায় দেহেজিয়া মনে করেন যে, হিংলাজগড়ে অতীতে একটি যোগিনী মন্দির ছিল।
রিখিয়ান
খাজুরাহো থেকে প্রায় ১৫০ মাইল উত্তরে উত্তরপ্রদেশের বান্দা জেলায় যমুনা নদীর দক্ষিণ তীরে রিখিয়ান উপত্যকায় যে ধ্বংসাবশেষটি পাওয়া গিয়েছে, সেটিকে একটি আয়তাকার চৌষট্টি যোগিনী মন্দিরের ধ্বংসাবশেষ বলেই মনে হয়। এই মন্দিরটি মিতাওলির মতো একক যোগিনী মন্দির নয়, বরং অন্যান্য মন্দিরের একটি চত্বরের অংশ। ১৯০৯ সালে যখন এই স্থানটির আলোকচিত্র গৃহীত হয় তখন এখানে দশটি ফলক পাওয়া যায়, যেগুলির প্রতিটিতে চার জন করে যোগিনীর চিত্র খোদিত ছিল। দেহেজিয়ার মতে, ৪-এর গুণিতক ইঙ্গিত করে যে এখানে ৬৪ জন যোগিনীর পূজা হত। এদিকে এই ফলকগুলির ঋজুতা মন্দিরটির আয়তাকার নকশার ইঙ্গিতবাহী (খাজুরাহোর মন্দিরটির মতো)। দশটি ফলকের মধ্যে সাতটি বিভিন্ন সময়ে চুরি হয়ে যায়, অবশিট তিনটি ফলককে নিরাপত্তার খাতিরে নিকটবর্তী গাঢোয়া দুর্গে স্থানান্তরিত করা হয়। এই ফলকগুলিতে যোগিনীদের সাদামাটা প্রেক্ষাপটে কোনও পার্শ্বচর ছাড়াই চিত্রিত করা হয়েছিল। যোগিনীরা এখানে ললিতাসনে একটি পা বাহনের উপর রেখে উপবিষ্ট। মূর্তিগুলির বৈশিষ্ট্য “ভারী স্তন, চওড়া কোমর ও স্ফীত উদর”। একটি মূর্তিতে দেখা যায়, যোগিনীর মাথাটি ঘোড়ার মতো, হাতে একটি শবদেহ, ছিন্ন মুণ্ড, গদা ও ঘণ্টা ধরে রয়েছেন। তাই এটি সম্ভবত হয়াননার মূর্তি। এই মূর্তিটিতে ও অন্যান্য যোগিনীদের মূর্তিতে শবদেহ দেখে মনে করা হয় মন্দিরটির সঙ্গে শবদেহ-সংক্রান্ত ক্রিয়াকাণ্ডের কোনও যোগ ছিল। ১৯০৯ সালে তিনটি ত্রি-মাতৃকা ফলকেরও আলোকচিত্র গৃহীত হয়েছিল; দেহেজিয়া মনে মরেন যে এগুলি গণেশ সহ অষ্ট-মাতৃকার একটি আয়তাকার মন্দিরের অংশ। রিখিয়ান থেকে প্রাপ্ত একটি সু-সংরক্ষিত চার-যোগিনী ফলক রক্ষিত আছে ডেনভার আর্ট মিউজিয়ামে।
শহডোল
মধ্যপ্রদেশের শহডোল জেলা (প্রাচীন নাম সহস-দোল্লক) থেকে প্রাপ্ত যোগিনীমূর্তিগুলিকে নিয়ে যাওয়া হয়েছে খাজুরাহোর কাছে ধুবেলা জাদুঘর, কলকাতার ভারতীয় সংগ্রহালয় এবং শাহদোল জেলারই অন্তরা ও পাঁচগাঁওয়ের গ্রামীণ মন্দিরগুলিতে। এই মূর্তিগুলিকে আনুষ্ঠানিক ললিতাসনের ভঙ্গিতে উপবিষ্ট অবস্থায় দেখা যায় এবং এগুলি মাথার পিছনের চালচিত্রে বিভিন্ন উড়ন্ত সত্ত্বার ছবি দেখা যায়।
কাঞ্চীপুরম বা কাবেরীপক্কম
দেহেজিয়া অধুনা তামিলনাড়ু রাজ্য থেকে পুনরুদ্ধার করা যোগিনী ভাস্কর্যগুলির ছবি প্রকাশ করেন এবং সেগুলি নিয়ে আলোচনা করেন। চোল যুগে (আনুমানিক ৯০০ খ্রিস্টাব্দ) নির্মিত এই ভাস্কর্যগুলির একটি বর্তমানে ব্রিটিশ মিউজিয়ামে রক্ষিত; অন্যগুলি রক্ষিত আছে মাদ্রাজ জাদুঘর, ব্রুকলিন মিউজিয়াম, মিনেয়াপোলিস ইনস্টিটিউট অফ আর্টস, ডেট্রয়েট ইনস্টিটিউট অফ আর্টস ও রয়্যাল অন্টারিও মিউজিয়ামে। ব্রিটিশ মিউজিয়ামে রক্ষিত যোগিনীমূর্তিটি কাঞ্চীপুরম থেকে প্রাপ্ত বলে উল্লিখিত হয়েছে; তবে সংগ্রহের সঠিক স্থানটি জানা যায় না। তবে একই শৈলীর অনেকগুলি ভাস্কর্য কাবেরীপক্কমের একটি পুকুর থেকে উদ্ধার করা হয়েছিল। আপাতভাবে মনে করা হয়, ভাস্কর্যগুলি নিকটবর্তী মন্দিরগুলি থেকেই এসেছে। ব্রিটিশ মিউজিয়ামে রক্ষিত মূর্তিটি যোগিনীদের একটি বৃহৎ মণ্ডলীর অংশ।
বৃহত্তর বাংলা
অভিলেখ ও প্রত্নতাত্ত্বিক খননকার্যের প্রমাণ থেকে জানা যায় যে, বৃহত্তর বাংলায় বেশ কয়েকটি যোগিনী মন্দির নির্মিত হয়েছিল। দেহেজিয়া লিখেছেন যে, “[তান্ত্রিক চক্রের পূজা] কৌল চক্রপূজা-সংক্রান্ত গ্রন্থগুলিতে এমন সব মাছের কথা উল্লিখিত হয়েছে যা কেবলমাত্র বাংলার জলাশয়গুলিতেই পাওয়া যায়; এর থেকে পরোক্ষভাবে এই সকল ক্রিয়ার বঙ্গীয় উৎসটি প্রমাণিত হয়”। তিনি এও বলেছেন যে, “যোগিনীদের তালিকা-সম্বলিত অধিকাংশ গ্রন্থই বাংলা অঞ্চলে রচিত হয়েছিল”।
বারাণসী
ভৈরবপ্রাদুর্ভাব গ্রন্থের অন্তর্গত বারাণসীমাহাত্ম্য সহ খ্রিস্টীয় দ্বাদশ শতাব্দীর গ্রন্থগুলিতে এমন ইঙ্গিত পাওয়া যায় যে, একাদশ শতাব্দীতে বারাণসীতে (নামান্তরে কাশীতে) একটি বৃত্তাকার ছাদবিহীন যোগিনী মন্দির ছিল। শহরে যোগিনী-সংক্রান্ত একাধিক স্থান চিহ্নিত করা হয়েছে। চৌষট্টি ঘাট শ্মশানের ঠিক উপরে চৌষট্টি দেবী মন্দিরটি অবস্থিত। শাস্ত্রে এই মন্দিরটির উল্লেখ না থাকলেও আধুনিক কালে ভক্তেরা এখানে সমবেত হন। কাশীখণ্ড অংশে নির্দেশিত নিয়ম অনুযায়ী দোলের দিন এই মন্দিরে বিশেষ ভক্ত-সমাগম ঘটে।
দিল্লি
কথিত আছে যে, দক্ষিণ দিল্লি জেলার মহরৌলিতে একটি যোগিনী মন্দির নির্মিত হয়েছিল। প্রচলিত বিশ্বাসে এই মন্দিরটি হল সেখানকার যোগমায়া মন্দির। তবে এই বিষয়ে কোনোও নির্ভরযোগ্য প্রমাণ পাওয়া যায় না। মহাভারতে বর্ণিত সাম্রাজ্যের রাজধানী ইন্দ্রপ্রস্থের বাইরের এলাকাটিকে বলা হত যোগিনীপুর (যোগিনীর নগর)। এই ইন্দ্রপ্রস্থকেই অধুনা দিল্লি হিসেবে চিহ্নিত করা হয়।
প্রভাব
সাধারণের বিশ্বাস, ভারতের সংসদ ভবনের স্থাপত্য মিতাওলির যোগিনী মন্দিরের বৃত্তাকার নকশাটি থেকে অনুপ্রাণিত; যদিও এই মতের পক্ষে কোনও নির্ভরযোগ্য প্রমাণ পাওয়া যায় না। ১৯১২-১৯১৩ সালে ব্রিটিশ স্থপতি স্যার এডউইন লুটিয়েনস ও স্যার হারবার্ট বেকার এই ভবনটির নকশা প্রস্তুত করেন এবং ভবন নির্মাণের কাজ সম্পূর্ণ হয় ১৯২৭ সালে।
উত্তরপ্রদেশের একটি জাদুঘর থেকে দশম শতাব্দীতে নির্মিত বৃষাননা যোগিনীর মূর্তিটি চুরি করে অবৈধভাবে ফ্রান্সে পাচার করা হয়। সেখানে দেহেজিয়ার গ্রন্থে প্রকাশিত ছবির সঙ্গে মিলিয়ে মূর্তিটিকে চিহ্নিত করা হয় এবং সংগ্রাহক রবার্ট শ্রিম্ফ দিল্লির জাতীয় সংগ্রহালয়ের সঙ্গে যোগাযোগ করেন। ২০০৮ সালে শ্রিম্ফের বিধবা পত্নী মূর্তিটি ভারতকে দান করেন এবং ২০১৩ সালে এটিকে ফিরিয়ে আনা হয়। ডেকান হেরাল্ড মূর্তিটিকে “দুর্মূল্য” বলে বর্ণনা করে এবং জাতীয় সংগ্রহালয়ে একটি বিশেষ প্রদর্শনীর মাধ্যমে মূর্তিটির প্রত্যাবর্তন উদ্যাপন করা হয়। উক্ত সংবাদপত্রেই বলা হয় যে, যোগিনী মন্দিরগুলির প্রত্যন্ত বিচ্ছিন্ন অবস্থানই এই বিগ্রহগুলিকে প্রত্নবস্তু চোরাচালানকারীদের কাছে সহজলভ্য করে দিচ্ছে।
পদ্মা কৈমল একটি ভ্রমণ গ্রন্থে লিখেছিলেন কীভাবে যোগিনীমূর্তিগুলিকে পূজিত দেববিগ্রহের বদলে শিল্পদ্রব্য হিসেবে বর্ণনা করা হয়, যাতে সেগুলি চুরির পর সহজে পাশ্চাত্য জগতে অবৈধভাবে পাচার করা সম্ভব হয়।
বিহারুল আনোয়ার
বিহারুল আনোয়ার (بِحَار ٱلْأَنْوَار; অর্থাৎ আলোর সাগর) হল মুহম্মদ বাকির মজলিসী কর্তৃক সংকলিত একটি বিস্তৃত দ্বাদশী শিয়া হাদিস সংগ্রহ। এটি কুতুব আল-আরবাহের পাশাপাশি শিয়া ইসলামে দ্বিতীয় শ্রেণিভুক্ত হাদিসের উৎস হিসেবে ব্যবহৃত হয়।
অসংখ্য হাদিস, ঐতিহাসিক বিষয়, কোরআনের বিভিন্ন আয়াতের তফসীরপূর্ণ বিহারুল আনোয়ার গ্রন্থটির সংকলন ১১০৬ হিজরি (১৬৯৪ খ্রিস্টাব্দ) থেকে ১১১০ হিজরি (১৬৯৮ খ্রিস্টাব্দ) সনের মাঝামাঝি সময়ে সম্পন্ন করা হয়।
অঙ্কিত রাজপুত
অঙ্কিত সিং রাজপুত (জন্ম ৪ ডিসেম্বর ১৯৯৩) হলেন একজন ভারতীয় ক্রিকেটার যিনি ঘরোয়া ক্রিকেটে উত্তর প্রদেশের হয়ে খেলেন। সে একজন ডান-হাতি মিডিয়াম ফাস্ট বোলার এবং ২০১২-১৩ রনজি ট্রফিতে তার অভিষেক হয়। ৭ ম্যাচে ১৮ গড়ে মোট ৩১টি উইকেট শিকার করেন উক্ত মৌসুমে। সে রাজস্থান রয়্যালসের হয়ে ইন্ডিয়ান প্রিমিয়ার লীগেও খেলেন।
ক্রীড়া জীবন
জুলাই ২০১৮, ২০১৮-১৯ ডিউলীপ ট্রফি প্রতিযোগিতায় ইন্ডিয়া গ্রীন দলের স্কোয়াডে মনোনীত হন। ডিসেম্বর ২০১৮, ২০১৮ এসিসি ইমার্জিং টীম এশিয়া কাপ প্রতিযোগিতার জন্য ভারতীয় স্কোয়াডে অন্তর্ভুক্ত হন। আগস্ট ২০১৯, ২০১৯-২০ ডিউলীপ ট্রফি প্রতিযোগিতায় ইন্ডিয়া গ্রীন দলে আবারো মনোনীত হন।
রাজপুত ৪টি ভিন্ন ভিন্ন দলের হয়ে আইপিএল খেলেছেন। রাজপুত সর্বপ্রথম আইপিএলে আসেন চেন্নাই সুপার কিংসের হয়ে ২০১৩ ইন্ডিয়ান প্রিমিয়ার লীগ খেলোয়াড় নিলামে। মুম্বাই ইন্ডিয়ানসের বিপরীতে তার অভিষেক হয়, এবং প্রথম ওভারেই তাদের অধিনায়ক রিকি পন্টিং-এর উইকেটটি তুলে নেয়। ম্যাচ শেষে তার বোলিং ফিগার ছিল ৩ ওভারে ১/২৫। ৬ ফেব্রুয়ারি ২০১৬, আইপিএলে চুক্তিবদ্ধ হন কলকাতা নাইট রাইডার্স এর সাথে। জানুয়ারি ২০১৮, ২০১৮ ইন্ডিয়ান প্রিমিয়ার লীগ প্রতিযোগিতার নিলামে কিংস এলেভেন পাঞ্জাব তাকে কিনে নেয় inr 30000000 বিনিময়ে। উক্ত আসরে ২৬ এপ্রিল, সানরাইজার্স হায়দ্রাবাদ-এর বিপরীতে ৪ ওভারে ১৪ রানের বিনিময়ে ৫ উইকেট লাভ করে, এবং ম্যান অব দ্য ম্যাচ পুরস্কার লাভ করে, যদিও পাঞ্জাব উক্ত খেলায় পরাজিত হয়। এটি ছিল উক্ত আসরের প্রথম ৫ উইকেট শিকার এবং আইপিএলে কোন আনক্যাপড খেলোয়াড়ের সেরা বোলিং ফিগার।
জানুয়ারি ২০২১, ইংল্যান্ডের বিপক্ষে ভারতের টেস্ট সিরিজের জন্য নির্ধারিত ৫জন নেট বোলারের মধ্যে সেও ছিল একজন।
স্টিভ মার্টিন
থাম্ব|২০০৮ সালে [[ট্রাইবেকা চলচ্চিত্র উৎসবে মার্টিন]]
স্টিভেন গ্লেন মার্টিন (Stephen Glenn Martin; জন্ম: ১৪ আগস্ট ১৯৪৫) ছিলেন একজন মার্কিন অভিনেতা, কৌতুকাভিনেতা, লেখক, প্রযোজক, নাট্যকার ও সঙ্গীতজ্ঞ। তিনি ১৯৬০-এর দশকে দ্য স্মোদার্স ব্রাদার্স কমেডি আওয়ার-এর লেখক হিসেবে এবং পরবর্তীকালে দ্য টুনাইট শো-এ অতিথি ভূমিকায় অভিনয় করে সকলের নজর কাড়েন। ১৯৭০-এর দশকে তিনি অফবিট, অসঙ্গতিপূর্ণ কৌতুকাভিনয় পরিবেশনা করেছেন। ১৯৮০-এর দশক থেকে কৌতুকাভিনয়ের পাশাপাশি মার্টিন একজন সফল অভিনেতা এবং লেখক, নাট্যকার, পিয়ানোবাদক ও বেঞ্জোবাদক হয়ে ওঠেন। তার এইসব আকজের জন্য তিনি এমি পুরস্কার, গ্র্যামি পুরস্কার ও আমেরিকান কমেডি পুরস্কার লাভ করেন।
২০০৪ সালে কমেডি সেন্ট্রাল তাকে ১০০ সেরা স্ট্যান্ড-আপ কৌতুকাভিনয় তালিকায় মার্টিনকে ষষ্ঠ স্থান প্রদান করেন। তিনি ২০১৩ সালে একাডেমি পুরস্কারের ৫ম বার্ষিক গভর্নর পুরস্কারে সম্মানসূচক অস্কার লাভ করেন।
প্রারম্ভিক জীবন
মার্টিন ১৯৪৫ সালের ১৪ই আগস্ট টেক্সাসের ওয়াকো শহরে জন্মগ্রহণ করেন। তার পিতা গ্লেন ভেরনন মার্টিন (১৯১৪-১৯৯৭) ছিলেন একজন রিয়েল এস্টেট বিক্রয়কর্মী এবং মাতা ম্যারি লি (জন্মনাম: স্টুয়ার্ট, ১৯১৩-২০০২)। তিনি তার ভাই ফ্রেড ও বোন মেলিন্ডার সাথে ক্যালিফোর্নিয়ার ইঙ্গলউডে বেড়ে ওঠেন।
কর্মজীবন
thumb|right|upright|১৯৮২ সালে মার্টিন
মার্টিন ১৯৮০-এর দশকে পেনিস ফ্রম হেভেন (১৯৮১), অল অব মি (১৯৮৪) ও রোক্সেন (১৯৮৭) ছবিতে অভিনয় করে তিনবার সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি পেরেন্টহুড (১৯৮৯) ও ফাদার অব দ্য ব্রাইড (১৯৯৪) ছবিতে অভিনয় করে আরও দুইবার এই বিভাগে মনোনয়ন লাভ করেন।
বেবী বিন্দী
বিন্দী হুসাইন (বেবী বিন্দী নামেই অধিক পরিচিত) হলেন একজন বাংলাদেশী চলচ্চিত্র অভিনেত্রী। তিনি ১৯৮২ সালের চলচ্চিত্র লাল কাজল এ শিশু চরিত্রে অভিনেয়র সুবাদে বাংলাদেশ জাতীয় চলচ্চিত্র পুরস্কার শ্রেষ্ঠ শিশু শিল্পী বিভাগে পুরস্কার লাভ করেন।
পুরস্কার ও মনোনয়ন
জাতীয় চলচ্চিত্র পুরস্কার
বরকরই ইউনিয়ন
বরকরই বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
ইতিহাস
বরকরই ইউনিয়ন পূর্বে বরকরই উত্তর ইউনিয়ন নামে পরিচিত ছিল।
প্রশাসনিক কাঠামো
বরকরই ইউনিয়ন চান্দিনা উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
২০০৮ সালে মহারাষ্ট্রে উত্তরপ্রদেশী ও বিহারি অভিবাসীদের উপর হামলা
২০০৮ সালে মহারাষ্ট্রে উত্তরপ্রদেশী ও বিহারি অভিবাসীদের উপর হামলা শুরু হয় ২০০৮ সালের ৩ ফেব্রুয়ারি ভারতের মহারাষ্ট্র রাজ্যের রাজধানী মুম্বইয়ের দাদারে দুটি রাজনৈতিক দল—মহারাষ্ট্র নবনির্মাণ সেনা (এমএনএস) ও সমাজবাদী পার্টি (এসপি)—এর কর্মীদের মধ্যে হিংসাত্মক সংঘর্ষের পর। সংঘর্ষটি ঘটে, যখন শিবসেনা (মহারাষ্ট্রের একটি প্রধান রাজনৈতিক দল) থেকে গঠিত একটি বিচ্ছিন্ন দল এমএনএস-এর কর্মীরা উত্তরপ্রদেশ ভিত্তিক আঞ্চলিক দল এসপি-এর কর্মীদের আক্রমণ করার চেষ্টা করে, যারা ইউনাইটেড ন্যাশনাল প্রগ্রেসিভ অ্যালায়েন্স (ইউএনপিএ) দ্বারা আয়োজিত সমাবেশে যোগ দিতে যাচ্ছিল। এমএনএস প্রধান রাজ ঠাকরে তার দলের অবস্থান রক্ষা করে ব্যাখ্যা করেছেন, যে আক্রমণটি "উত্তেজক ও অপ্রয়োজনীয় শক্তি প্রদর্শন", এবং "উত্তর প্রদেশ ও বিহার অভিবাসী এবং তাদের নেতাদের অনিয়ন্ত্রিত রাজনৈতিক ও সাংস্কৃতিক দাদাগিরি (গুন্ডামি)" এর প্রতিক্রিয়া।
অবিলম্বে ব্যবস্থা নিতে অনিচ্ছার অভিযোগে অভিযুক্ত রাজ্য সরকার ২০০৮ সালের ১৩ই ফেব্রুয়ারি শেষ পর্যন্ত রাজ ঠাকরে ও আবু আসিম আজমিকে (স্থানীয় এসপি নেতা) সহিংসতার প্ররোচনা ও সাম্প্রদায়িক অশান্তি সৃষ্টির অভিযোগে গ্রেপ্তার করে। যদিও তাদের একই দিনে মুক্তি দেওয়া হয়েছিল, উভয় নেতাকে আরও জ্বালাময়ী মন্তব্য করা থেকে বিরত রাখার জন্য একটি গ্যাগ আদেশ আরোপিত করা হয়েছিল। এদিকে, রাজের সম্ভাব্য গ্রেপ্তারের খবরে মহারাষ্ট্রে উত্তেজনা বেড়ে যায় এবং পরবর্তীতে তার প্রকৃত গ্রেফতার তার সমর্থকদের ক্ষুব্ধ করে। মুম্বই, পুনে, ঔরঙ্গাবাদ, বিদ, নাশিক, অমরাবতী, জালনা ও লাতুরে এমএনএস কর্মীদের দ্বারা উত্তর ভারতীয়দের এবং তাদের সম্পত্তির বিরুদ্ধে সহিংসতার ঘটনাসমূহ নথিভুক্ত করা হয়। প্রায় ২৫,০০০ জন উত্তর ভারতীয় শ্রমিক পুনে থেকে পালিয়ে যায়, এবং আক্রমণের পরিপ্রেক্ষিতে অন্য ১৫,০০০ জন নাসিক থেকে পালিয়ে যায়।  শ্রমিকদের দলবদ্ধভাবে প্রস্থানের ফলে তীব্র শ্রম ঘাটতি স্থানীয় শিল্পসমূহকে প্রভাবিত করে। বিশ্লেষকরা ₹৫০০ কোটি (ইউএস$৬৬ মিলিয়ন)– ₹৭০০ কোটির (ইউএস$৯৩ মিলিয়ন) আর্থিক ক্ষতি অনুমান করেছেন। যদিও দুই নেতার গ্রেফতারের পর সহিংসতা কমে যায়, বিক্ষিপ্ত হামলার খবর ২০০৮ সালের মে মাস পর্যন্ত পাওয়া যায়। কয়েক মাস স্থবিরতার পর, এমএনএস কর্মীরা ২০০৮ সালের ১৯শে  অক্টোবর মুম্বইয়ে সর্বভারতীয় রেলওয়ে রিক্রুটমেন্ট বোর্ডের প্রবেশিকা পরীক্ষায় অংশগ্রহণকারী উত্তর ভারতীয় প্রার্থীদের মারধর করে। ঘটনাটি রাজ ঠাকরের গ্রেফতার ও নতুন সহিংসতার দিকে পরিচালিত করে। পরবর্তীতে ২০০৮ সালের ২৮শে অক্টোবর উত্তরপ্রদেশের একজন শ্রমিককে মুম্বাই কমিউটার ট্রেনে পিটিয়ে হত্যা করা হয়।
দেশের বিভিন্ন অংশ বিশেষ করে উত্তরপ্রদেশ ও বিহারের রাজনৈতিক নেতৃত্ব থেকে এই হামলার সমালোচনামূলক প্রতিক্রিয়ার সৃষ্টি হয়। এমনকি মারাঠি মানুদের (মারাঠি জনগণ) কণ্ঠস্বর উত্থাপনের জন্য ১৯৬৬ সালে শিবসেনার দল গঠনকারী ও শিবসেনা প্রধান বাল ঠাকরে অমিতাভ বচ্চনের বিরুদ্ধে তার ভাইপো রাজ ঠাকরের সমালোচনাকে "মূর্খতা" বলে ছাড় দিয়েছিলেন। এক মাস পরে শিবসেনার রাজনৈতিক মুখপত্র সামনায় একটি সম্পাদকীয়তে বাল ঠাকরে লিখেছিলেন, যে বিহারিরা যেখানেই যান সেখানেই স্থানীয় জনগণের প্রতি বিরোধিতা করেন এবং তারা সারা দেশে "অনাকাঙ্ক্ষিত" ছিলেন। সংবাদ মাধ্যম বাল ঠাকরের মন্তব্যকে তার দলের ভূমি-সন্তানদের পুনরুদ্ধার করার একটি প্রচেষ্টা হিসাবে বর্ণনা করেছে, যা রাজ কর্তৃক হাইজ্যাক করা হয়েছে।
শ্রী ভেঙ্কটেশ্বর (বালাজি) মন্দির
যুক্তরাজ্যের শ্রী ভেঙ্কটেশ্বর (বালাজি) মন্দিরটি ইউরোপের অন্যতম বড় একটি হিন্দু মন্দির।মন্দিরটি Dudley Road East, Tividale, West Midlands অবস্থিত। এই মন্দিরটি ভারতের সব থেকে ধনী মন্দির তিরুপতি বালাজি মন্দিরের আদলে নির্মিত। এটি একটি বিষ্ণু মন্দির। thumbnail|শ্রী ভেঙ্কটেশ্বর (বালাজি) মন্দির,যুক্তরাজ্য ২০০৬ সালের ২৩ আগস্ট পাঁচদিন ব্যাপী বিশাল অনুষ্ঠানের মাধ্যমে মন্দিরটির উদ্বোধন করা হয়। বিষ্ণুর এক রূপ ভগবান ভেঙ্কটেশ্বর এবং বিষ্ণু পত্নী শ্রীলক্ষ্মীর পদ্মাবতী রূপে এই মন্দিরে পুজিত হন।এছাড়াও এখানে হনুমানজীর মূর্তি রয়েছে। বাইরে শিব,গণেশ এবং মরুগান বা কার্তিকের মূর্তি স্থাপন করা হয়েছে। এছাড়াও আছে নবগ্রহের মূর্তি। এই মন্দিরটি দর্শন করতে পারবে জাতি-ধর্ম-বর্ণ নির্বিশেষে যে কেউ। তবে ভিতরে ছবি তোলা সবার জন্য নিষিদ্ধ। এই মন্দিরটি মুলত দোতলা ভবন। মন্দিরটি সম্পূর্ণরূপে অলাভজনক একটি প্রতিষ্ঠান হিসেবে পরিচালিত হয়।
আরও পড়ুন
নেরুল বালাজি মন্দির,মহারাষ্ট্র
পারোলা,মহারাষ্ট্র
তথ্যসূত্র
http://www.venkateswara.org.uk/
তীর্থনাথ শর্মা
তীর্থনাথ শর্মা (Tirtha Nath Sharma; তীর্থনাথ শর্মা) অসমের একজন সু-সাহিত্যিক, সফল শিক্ষাবিদ, সংস্কৃত ভাষার বিদগ্ধ পণ্ডিত, সমালোচক, গল্পকার, কবি, জীবনী লেখক, শিশু সাহিত্যিক, সাংবাদিক ও ভারতত্ববিদ ছিলেন। তিনি প্রায় বহুসংখ্যক উচ্চ প্রশংশিত গ্রন্থ রচনা করে অসমীয়া সাহিত্যে যথেষ্ট অবদান রেখেছেন। ছাত্রাবস্থার থেকে তিনি স্বদেশী আন্দোলনে যোগদান করেছিলেন। তাছাড়াও তিনি কলকাতার এ.এস.এল.ক্লা ও গান্ধী সাহিত্য পরিষদ, বিশ্ব হিন্দু পরিষদ ইত্যাদির সদস্য ছিলেন। তিনি কামধেনু নামক একটি অসমীয়া আলোচনা পত্রিকা সম্পাদনা করেছিলেন। ১৯৯৬ সনে বেনুধর শর্মা গ্রন্থের জন্য তিনি সাহিত্য অকাদেমি পুরস্কার লাভ করেন। গান্ধীজীর আদর্শ ও জীবন দর্শনে তার গভীর ভাবে বিশ্বাস ছিল। তাই তিনি ১৯২৬ সনে মহাবিদ্যালয় ত্যাগ করে মহাত্মা গান্ধীর নেতৃত্বে গড়ে উঠা আইন অমান্য আন্দোলনে সক্রিয় অংশগ্রহণ করেছিলেন ফলে তিনি কারাগার প্রাপ্ত হয়েছিলেন। তিনি অভিনয়, সংগীত, বাদ্য যন্ত্র বাজানো, ধর্মীয়, রাজনীতি ইত্যাদি বিভিন্ন দিকে পারদর্শী ছিলেন।
জন্ম ও শৈশব জীবন
১৯১১ সনের ২৩ অক্টোবর তারিখে শিবসাগরের আমগুরি সমষ্টির ভূঞাহাট পঞ্চায়তের অন্তর্গত জরাবারী বামুন গাঁও নামক স্থানে তীর্থনাথ শর্মার জন্ম হয়। তার পিতার নাম গোপাল চন্দ্র শর্মা ও মাতার নাম চেনেহি দেবী। তিনি যোরহাট ১নং প্রেকটিশিং বিদ্যালয় থেকে প্রাথমিক শিক্ষা গ্রহণ করার পর যোরহাট সরকারি হাইস্কুল ও জাঁজী হাইস্কুল থেকে শিক্ষা লাভ করেন। ১৯২৯ সনে তিনি তেজপুর সরকারি উচ্চতর মাধ্যমিক বিদ্যালয় থেকে প্রবেশিকা পরীক্ষায় প্রথম বিভাগে উত্তীর্ণ হন। উক্ত বৎসরে তিনি গুয়াহাটির কটন কলেজে  নামভর্তী করেন। ১৯৩২ সনে প্রথম বিভাগে ইন্টারমিডিয়েট পরীক্ষায় উত্তীর্ণ হন। ১৯৩৪ সনে কটন কলেজ থেকে সংস্কৃত বিষয়ে অনার্স সহ বি.এ পাশ করেন। ১৯৩৬ সনে তিনি নির্মলা দেবীর সহিত বিবাহ সম্পর্কে আবদ্ধ হন। বিবাহের ১বৎসর পর অর্থাৎ ১৯৩৭ সনে কলকাতা বিশ্ববিদ্যালয় থেকে এম.এ ডিগ্রী লাভ করেন।
কর্মজীবন
১৯৩৮ সনে কলকাতা বিশ্ববিদ্যালয়ের অসমীয়া বিভাগে অধ্যাপনা আরম্ভ করেন ও ১৯৫০ সন পর্যন্ত সুদীর্ঘ বারো বৎসর বিশ্ববিদ্যালয়ের এম.আই.এল বিভাগে অধ্যাপক রুপে কার্যনির্বাহ করেন। ১৯৫১ সনে তিনি আসাম বর্ড অফ মিউজিক স্থাপন করেন। ১৯৫৪ সনে প্রাগজ্যোতিষ মহাবিদ্যালয় স্থাপন করে অধ্যক্ষরুপে নিয়োজিত হন। ১৯৬৭ সনে বিশ্ব হিন্দু পরিষদ অসম শাখার কার্যকরী সভাপতি নিয়োজিত হন। ১৯৭১ সনে তিনি মহাবিদ্যালয়ের অধ্যক্ষ পদ থেকে অবসর গ্রহণ করেন। ১৯৬২ সনে সংসদীয় আসনের জন্য প্রতিদ্বন্দিতা করেন।
সাহিত্যক জীবন
১৯৭১ সনে অসম সাহিত্য সভার মাকুম অধিবেশনে সভাপতিত্ব করেন। ১৯৮৭ সনে ফেব্রুয়ারি মাসে সাহিত্য অকাদেমি পুরস্কার লাভ করেন।৷ তিনি  বিভিন্ন ধরনের গ্রন্থ রচনা করা ছাড়াও কামধেনু নামক একটি অসমীয়া আলোচনা পত্রিকা সম্পাদনা করেছিলেন। তিনি উপনিষদের অসমীয়া অনুবাদ করে অসমীয়া সাহিত্যতে বিশেষ অবদান রেখেছেন।
নলদী ইউনিয়ন
নলদী ইউনিয়ন বাংলাদেশের খুলনা বিভাগের নড়াইল জেলার লোহাগড়া উপজেলার একটি প্রশাসনিক অঞ্চল। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,১৯৫ জন।
তীর্থনাথ শর্মা
মৃত্যু
১৯৮৬ সনের ২৩ অক্টোবর তারিখে তীর্থনাথ শর্মার মৃত্যু হয়।
নলদী ইউনিয়ন
ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে লাহুড়ীয়া ইউনিয়ন,দক্ষিণে রাজ়াপুর ইউনিয়ন, পূর্বে নোয়াগ্র্রাম ইউনিয়ন এবং পশ্চিমে হবখালী ইউনিয়ন অবস্থিত।।
কার্শিয়াং
কার্শিয়াং ভারতের পশ্চিমবঙ্গ রাজ্যের দার্জিলিং জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে কার্শিয়ং শহরের জনসংখ্যা হল ৪০,০৬৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে কার্শিয়ং এর সাক্ষরতার হার বেশি।
এই শহরের জনসংখ্যার ৬% হল ৬ বছর বা তার কম বয়সী।
রেলওয়ে
মূল ব্রড গেজ বা মিটার গেজ লাইন না থাকলেও দার্জিলিং হিমালয়ান রেল এই শহরের প্রধান রেলওয়ে যোগাযোগ ব্যবস্থা। শিলিগুড়ি জংশন থেকে এই ট্রেন চড়া যায়। রেলপথে দুর্গম পার্বত্যাঞ্চল থাকায় শিলিগুড়ি থেকে এর দূরত্ব প্রায় ৫০ কিমি। সময় লাগে প্রায় ৪ ঘণ্টা, অর্থাৎ ঘণ্টায় ১৩ কিমি গতিতে চলতে পারে।
ধীরেন্দ্রনাথ চৌধুরী
ধীরেন্দ্রনাথ চৌধুরী (১৮৭০ - ১৯৩৮) একজন বাঙালি পণ্ডিত এবং শিক্ষাবিদ। তিনি ১৮৭০ সালে ময়মনসিংহে (তৎকালীন বৃটিশ ভারত, বর্তমান বাংলাদেশ) জম্মগ্রহণ করেন। ১৯৩৮ সালে কলকাতায় মৃত্যুবরণ করেন।
প্রাথমিক জীবন
ধীরেন্দ্রনাথ চৌধুরীর জন্ম তদানিন্তন অবিভক্ত বাংলার ময়মনসিংহের নগরপুর গ্রামে। তার জন্ম হয় বাংলা ১২৭৭ সালের ভাদ্র মাসে। তার পিতার নাম মাধব চৌধুরী।
অল্প বয়স থেকেই দর্শন ও ধর্মের প্রতি তার আগ্রহ জন্মায়। ব্রহ্মত্ব পত্রিকায় দর্শন বিষয়ে তার লেখা নিবন্ধ প্রকাশিত হয়। কলেজে পড়ার সময় তিনি থিওলজিকাল সোসাইটিতে যোগ দেন। মাস্টার্স অফ আর্টস ডিগ্রি লাভ করার পর তিনি প্রখ্যাত পণ্ডিত মহেশ চন্দ্র ঘোষ-এর ভাগ্নি বিনোদিনীকে ব্রাহ্ম মতে বিয়ে করেন। তখনকার দিনের রক্ষণশীল সমাজে ব্রাহ্ম মতে বিয়ে করাটা খুবই দুঃসাহসের কাজ ছিল। বিংশ শতাব্দীর শুরুর দিকে ব্রিটিশ বিরোধী স্বদেশী আন্দোলনের সময় কটকে অবস্থিত তার বাড়িতে অনেক কর্মীসভা অনুষ্ঠিত হয়।
এমআরটি লাইন ৬
এমআরটি লাইন ৬ ঢাকা মেট্রোরেলের একটি লাইন বা রেলপথ। বাংলাদেশের সর্বপ্রথম এই দ্রুতগামী গণপরিবহন রেলপথ ২০২২ সাল থেকে সেবা প্রদান করে আসছে। এটা সম্পূর্ণরূপে উড়াল রেলপথ যার উত্তরা উত্তর থেকে আগারগাঁও পর্যন্ত ৯টি স্টেশন বর্তমানে চালু রয়েছে।
আগারগাঁও থেকে মতিঝিল পর্যন্ত বিস্তৃত এর দ্বিতীয় পর্যায় এখন নির্মাণাধীন রয়েছে যা ২০২৩ সালে খুলে দেওয়ার কথা রয়েছে। সম্পূর্ণ রেলপথ খুলে দেওয়ার পর এর মোট দৈর্ঘ্য হবে প্রায় ২০ কিলোমিটার। ২০২৬ সালের মধ্যে রেলপথটি কমলাপুর পর্যন্ত সম্প্রসারিত হবে। ভবিষ্যতে লাইনটি উত্তরে টঙ্গী ও সাভার উপজেলা পর্যন্ত বর্ধিত করা হবে। নির্মাণ ব্যয়ের দিক থেকে এটি এশিয়ার সবচেয়ে ব্যয়বহুল দ্রুতগামী গণপরিবহন রেলপথ।
উৎপত্তি ও উন্নয়ন
২০০৫ সালে বিশ্ব ব্যাংক একটি গবেষণা প্রতিবেদনে বাংলাদেশ সরকারকে ঢাকায় একটি গণপরিবহন ব্যবস্থা নির্মাণ করার জন্য সুপারিশ করে। একই বছরে মার্কিন পরামর্শক প্রতিষ্ঠান লুই বার্জার গ্রুপ ঢাকার জন্য একটি কৌশলগত পরিবহন পরিকল্পনা প্রস্তুত করে। বিশ্ব ব্যাংক এই খসড়া পরিকল্পনা সাজাতে সাহায্য করলেও প্রথমে কোন দ্রুতগামী গণপরিবহন ব্যবস্থার সুপারিশ ছিলনা। নির্মাণ প্রকৌশলী ও জাতীয় অধ্যাপক জামিলুর রেজা চৌধুরী এই পরিকল্পনা পর্যালোচনা কমিটির সভাপতি ছিলেন। তার নেতৃত্বে পর্যালোচনা দল পরিকল্পনায় দ্রুতগামী গণপরিবহন ব্যবস্থা অন্তর্ভুক্ত করার সুপারিশ করে। গবেষণা প্রতিবেদন প্রকাশিত হওয়ার তিন বছর পরে জাপান আন্তর্জাতিক সহযোগিতা সংস্থা (জাইকা) মেট্রোরেল প্রকল্পে যোগ দেয়। শহুরে পরিবহন গঠন গবেষণায় জাইকা প্রস্তাবিত রেলপথগুলোর মধ্যে এমআরটি লাইন ৬-কে সবচেয়ে গুরুত্বপূর্ণ ও লাভজনক হিসেবে বিবেচনা করেছিলো। ২০১০–২০১১ অর্থবছরে এই লাইন নির্মাণের জন্য একটি সম্ভাব্যতা সমীক্ষা পরিচালনা করা হয়।
২০১১ সালে রেলপথের জন্য একটি খসড়া যাত্রাপথের মানচিত্র প্রস্তুত করা হয়। মানচিত্র অনুযায়ী রেলপথটি উত্তরা থেকে সায়দাবাদ পর্যন্ত যাওয়ার কথা ছিলো। প্রস্তাবিত বিজয় সরণি স্টেশন বঙ্গবন্ধু সামরিক জাদুঘরের সামনে নির্মিত হওয়ার কথা ছিলো, বাংলাদেশ বিমানবাহিনীর আপত্তির কারণে স্টেশনটি জাতীয় সংসদ ভবনের সামনে নির্মাণ করার পরিকল্পনা করা হয়। খসড়া যাত্রাপথে যাত্রাবাড়ি উড়ালসেতু এলাকা অন্তর্ভুক্ত ছিলো। ঢাকা পরিবহন সমন্বয় বোর্ডের অনুরোধে প্রস্তাবিত যাত্রাপথ উড়ালসেতু থেকে সরিয়ে নিতে হয়েছিলো। খসড়া যাত্রাপথে রেলপথ মিরপুর সেনানিবাসের উপর দিয়ে দেখানো হয়েছিল; তবে বাংলাদেশ সেনাবাহিনী সেখানে একটি আবাসিক এলাকা নির্মাণ করতে চেয়েছিলো, তাই রেলপথটির অবস্থান এর থেকে পূর্বে সরিয়ে নেওয়া হয়। রেলপথটি তেজগাঁও বিমানবন্দর এলাকা অতিক্রম করার কথা ছিলো, পরে জাতীয় সুরক্ষার কথা বিবেচনা করে প্রধানমন্ত্রী শেখ হাসিনা এই সিদ্ধান্ত পরিবর্তন করার নির্দেশ দেন।
জামিলুর রেজা চৌধুরী প্রধানন্ত্রীকে রেলপথের গন্তব্যস্থল সায়দাবাদের বদলে মতিঝিল করার জন্য প্রস্তাব দিয়েছিলেন। এছাড়াও তিনি যাত্রাপথটি বাংলামোটরের মধ্য দিয়ে নেওয়ার পরামর্শ দেন। পরবর্তীতে যাত্রাপথ মানচিত্রে কিছুটা পরিবর্তন এনে বর্তমান মানচিত্র হিসেবে চূড়ান্ত করা হয়। জাইকা উত্তরায় প্রস্তাবিত তিনটি ভূমিতে ও বাকি স্টেশনগুলো মাটির নিচে বানাতে চেয়েছিলো, কিন্তু ভারতীয় গণপরিবহন বিশেষজ্ঞ ইলাত্তুভালাপে শ্রীধরন সমগ্র রেলপথ মাটি থেকে উঁচুতে নির্মাণ করার পরামর্শ দেন কেননা তার মতে ভূগর্ভস্থ রেলপথ নির্মাণ ও দেখাশোনায় অনেক খরচ হবে। এই পরামর্শের ফলে পুরো রেলপথ মাটি থেকে উঁচুতে নির্মাণ করার সিদ্ধান্ত নেওয়া হয়। ২০১২ সালের ১৮ ডিসেম্বরে এমআরটি লাইন ৬ জাতীয় অর্থনৈতিক পরিষদের নির্বাহী কমিটি (একনেক) কর্তৃক অনুমোদিত হয় এবং পরবর্তী বছরে জাইকা নির্মাণ প্রকল্পের জন্য একটি পরামর্শক প্রতিষ্ঠান নিযুক্ত করে ও এর পরিচালক সংস্থা ঢাকা ম্যাস ট্রানজিট কোম্পানি লিমিটেড (ডিএমটিসিএল) প্রতিষ্ঠিত হয়। ২০১৪ সালে প্রকল্প কর্মকর্তাগণ রেলপথের স্টেশনের নকশা প্রস্তুত করে ফেলে। একনেক কর্তৃক অনুমোদিত হওয়ার দুই বছর পর এর ধারণাগত নকশা তৈরি করা হয়। ২০১৬ সালে সংশোধিত এসটিপির চূড়ান্ত সংস্করণে এই রেলপথ সহ ঢাকায় মোট পাঁচটি দ্রুতগামী গণপরিবহন লাইন নির্মাণের প্রস্তাব করা হয়।
লাইনটি নির্মাণের আগে উত্তরা-মিরপুর অংশে তিনটি বাধা পাওয়া যায়। প্রথম বাধা ছিল উত্তরা থেকে মিরপুর পর্যন্ত বিস্তৃত স্থানীয় সড়কের সংকীর্ণতা, যার কারণে সেখানে নির্মাণ কাজ করা অসম্ভব হয়ে পড়ে। দ্বিতীয় বাধা ছিলো উত্তরা ও মিরপুরের মধ্যবর্তী স্থানে অবস্থিত একটি হৃদ। তৃতীয়টি ছিলো প্রস্তাবিত যাত্রাপথে থাকা শ্রী শ্রী গৌড় নিতাই মন্দির যা সরানো দরকার ছিলো। সড়ক পরিবহন ও মহাসড়ক বিভাগ প্রথম প্রতিবন্ধকতা দূর করতে সড়কটি প্রশস্ত করার পরিকল্পনা করে। দ্বিতীয় বাধার ক্ষেত্রে হৃদের চিহ্নিত জায়গাগুলো ভরাট করে জায়গাগুলোতে পাইলিংয়ের কাজ শেষ হওয়ার পর মাটি অপসারণের সিদ্ধান্ত নেওয়া হয়। সরকার মন্দির কর্তৃপক্ষের সাথে আলোচনা করার পরে তারা মন্দির স্থানান্তরের ঘোষণা দেয়, ফলে সমস্ত বাধা দূর হয়। লাইনের যাত্রাপথটি কেন্দ্রীয় শহীদ মিনারের পাশ দিয়ে নিয়ে যাওয়ার সিদ্ধান্ত নেওয়ার প্রতিবাদে এর অবস্থান বদলে ছাত্র-শিক্ষক কেন্দ্র, ঢাকা বিশ্ববিদ্যালয়ের সামনে নেওয়ার চিন্তা করা হয়। এর প্রতিবাদে ঢাকা বিশ্ববিদ্যালয়ের শিক্ষার্থীরা ৭ জানুয়ারি ২০১৬ সাল থেকে সিদ্ধান্তের বিরুদ্ধে বিভিন্ন কর্মসূচি পালন করতে থাকে। অন্যদিকে পরবর্তী দুই মাসের মধ্যে নির্মাণকাজ শুরু হবে বিধায় সড়ক পরিবহন ও সেতুমন্ত্রী ওবায়দুল কাদের রেলপথের অবস্থান ঢাকা বিশ্ববিদ্যালয় থেকে সরানোর যেকোন সম্ভাবনা উড়িয়ে দেন। তিনি জানিয়েছিলেন যে শব্দ নিরোধক প্রযুক্তি ব্যবহৃত হবে বিধায় বিশ্ববিদ্যালয়ের কোন কর্মকাণ্ডে ব্যাঘাত ঘটবেনা। বিরোধ সমাধানে শিক্ষার্থীদের সাথে একাধিক বৈঠকের আয়োজন করা হয়। ঢাকা বিশ্ববিদ্যালয় এলাকায় একটি মেট্রো স্টেশন নির্মাণের উপকারিতা তুলে ধরার পর তারা বিরোধিতা করা থেকে সরে আসে। বঙ্গবন্ধু শেখ মুজিব মেডিক্যাল বিশ্ববিদ্যালয় (বিএসএমএমইউ) কর্তৃপক্ষ তাদের হাসপাতালের সামনে দিয়ে ডিটিসিএ কর্তৃক প্রস্তাবিত রেলপথ নেওয়ার সিদ্ধান্তে আপত্তি জানিয়েছিলো। তবে হাসপাতালের নিকটে একটি স্টেশন করা হলে রোগীরা উপকৃত হবে এমন আশ্বাস ডিটিসিএ দেওয়ার পরে কর্তৃপক্ষ সেই সিদ্ধান্ত মেনে নেয়।
নির্মাণ
নির্মাণকাজ সম্পন্ন করতে ডিএমটিসিএল সাতটি ঠিকাদারি প্রতিষ্ঠানকে নিযুক্ত করে। সেগুলোর মধ্যে অন্যতম হলো আবদুল মোনেম লিমিটেড, যা ছিলো এই নির্মাণ প্রকল্পে নিযুক্ত একমাত্র বাংলাদেশী ঠিকাদার। এছাড়াও প্রকল্পের গুরুত্বপূর্ণ একটি অংশের ঠিকাদার ছিলো ইতালিয়ান-থাই ডেভেলপমেন্ট। ২০১৭ সালের ডিসেম্বর মাস অনুযায়ী প্রকল্পের জন্য নিয়োজিত প্রাথমিক বাজেটের মোট ১৩.১৬% পরিমাণ খরচ করা হয়েছিলো। ২০১৮ সালের মধ্যে যাত্রাপথের উত্তরা থেকে আগারগাঁও অংশের ইউটিলিটি স্থানান্তর সম্পন্ন হয়। ২০১৮ সালের এপ্রিলে রেলপথের স্তম্ভগুলোর মধ্যবর্তী স্থানে স্প্যান স্থাপন করা শুরু হয়। একই বছরের আগস্টে দ্বিতীয় পর্যায়ের কাজ শুরু হয়। ২০১৯ সালের ফেব্রুয়ারিতে নির্মাণাধীন রেলপথের আগারগাঁও থেকে কারওয়ান বাজার অংশে অবস্থিত ভায়াডাক্ট ও স্টেশনের কাজ শুরু হয়। সেই সময় প্রকল্পের সার্বিক গড় অগ্রগতি ২১.৫০% ও প্রথম পর্যায়ের অগ্রগতি ৩৫% ছিলো। ১৫ ডিসেম্বর ২০১৯ সাল অনুযায়ী ২০ কিলোমিটার রেলপথের ৮.১৫ কিলোমিটার অংশের ভায়াডাক্ট বসানো সম্পন্ন হয়। পরিকল্পনা অনুযায়ী ২০২০ সালের শুরুতে এর রেলওয়ে ট্র্যাক বসানোর কথা ছিলো।
২০২০ সালের মার্চে কোভিড-১৯ মহামারী ছড়িয়ে পড়তে থাকে, প্রকল্পের সাথে সম্পর্কিত বিদেশীরা কাজ করা বন্ধ করে দেশ ছেড়ে চলে যায়। মহামারী চলাকালে সরকার কর্তৃক আরোপিত লকডাউন কয়েক মাসের জন্য নির্মাণকাজ থামিয়ে দেয়। তবে সংক্রমণ ঠেকাতে কিছু নিয়ম জারি করা সাপেক্ষে সরকার নির্মাণকাজ চালানোর অনুমতি দিলে কাজ আবার শুরু করা হয়। ২০২০ সালের অক্টোবরে পর্যায় ১-এর কাজ পর্যায় ২-এর চেয়ে পিছিয়ে ছিলো। প্রথম আলো কর্তৃক প্রকাশিত এক নিবন্ধে দ্বিতীয় পর্যায়ের নির্মাণকাজ পিছিয়ে থাকার কারণ হিসেবে প্রথম পর্যায়ের চেয়ে দেরিতে নির্মাণ শুরু করা ও কোভিড-১৯ মহামারীকে দায়ী করা হয়। ২০২১ সালে প্রকল্প সংশ্লিষ্ট কর্মকর্তা ও কর্মচারীদের মাঝে সংক্রমণ ছড়িয়ে পড়া ঠেকাতে প্রয়োজনীয় ব্যবস্থা গ্রহণ করতে জাইকা সরকারকে আহবান করে। সরকার তাই সংক্রমণ ঠেকাতে দুটি অস্থায়ী চিকিৎসালয়, অন্তরণ কেন্দ্র ও অস্থায়ী বাসভবন স্থাপন করে। মহামারী চলাকালে নির্মাণকাজে নিয়োজিত মোট ৬৬৮ জন কোভিড-১৯ রোগে আক্রান্ত হয়।
২০২১ সালের ২৮ ফেব্রুয়ারিতে রেলপথের প্রথম পর্যায়ের সব স্প্যান বসানো সম্পূর্ণ হয়। ২০২১ সালের ফেব্রুয়ারিতে দ্বিতীয় পর্যায়ের কারওয়ান বাজার থেকে মতিঝিল অংশের ৫৬% অগ্রগতি হয়েছিলো। ডিপোর নির্মাণকাজ ২০২২ সালের জুনে সম্পন্ন হয়। এর দুই মাস পরে এমআরটি লাইন ৬-এর অগ্রগতি এসে দাঁড়ায় ৬৭%। যাত্রাপথের সবগুলো ভায়াডাক্ট ২৭ জানুয়ারি ২০২২ সালে সম্পন্ন হয়। ২০২২ সালের নভেম্বরে প্রদত্ত তথ্য অনুযায়ী সমগ্র প্রকল্পের অগ্রগতি ৮৪.২২% ছিলো, অন্যদিকে উত্তরা থেকে আগারগাঁও পর্যন্ত পর্যায় ১-এর অগ্রগতি ৯৫% ছিলো। প্রথম পর্যায় খুলে দেওয়ার ৪১ দিন পরে তথা ২০২৩ সালের ৮ ফেব্রুয়ারিতে দ্বিতীয় পর্যায়ের কাজ ৯২% সম্পন্ন হয়েছিলো। সড়ক পরিবহন ও মহাসড়ক বিভাগের সচিব এ বি এম আমিন উল্লাহ নুরী ৯ আগস্ট ২০২৩ সালে জানান যে ১৫ অক্টোবরের মধ্যে দ্বিতীয় পর্যায়ের কাজ শেষ হবে।
পরীক্ষামূলক চলাচল ও চালুকরণ
এই রেলপথ নির্মাণ শেষ করার প্রাথমিক তারিখ নির্ধারণ হয়েছিলো ২০২৪ সাল। কিন্তু শেখ হাসিনা এর প্রথম পর্যায় ২০১৯ ও দ্বিতীয় পর্যায় ২০২০ সালের মধ্যে শেষ করার নির্দেশ দিয়েছিলেন। পরবর্তীতে সড়ক পরিবহন ও সেতু মন্ত্রণালয় দেশের স্বাধীনতার সুবর্ণজয়ন্তী উপলক্ষে সম্পূর্ণ মেট্রো রেলপথ ২০২১ সালে চালু করার পরিকল্পনা করেছিলো। তারপর ডিএমটিসিএল দুটি পর্যায় ২০২৫ সালের মধ্যে চালু করার কথা ভাবে। ২০২১ সালের ২৯ আগস্টে নির্মাণাধীন রেলপথের উপর পরীক্ষামূলক ট্রেন চলাচল শুরু হয়। সেই দিনে ট্রেন দিয়াবাড়ি ডিপো থেকে মিরপুর ১১ পর্যন্ত ভ্রমণ করে। ১২ ডিসেম্বর ২০২১ সালে রেলপথে দীর্ঘতম পরীক্ষামূলক চলাচল পরিচালনা করা হয়। এই পরীক্ষায় ট্রেন উত্তরা থেকে আগারগাঁও পর্যন্ত ১১.৩ কিলোমিটার ভ্রমণ করে। ৯ কিলোমিটার পর্যন্ত এটি ১০০ কিমি/ঘ ও বাকি দূরত্বে ১৫-২০ কিমি/ঘ গতিতে এটি ভ্রমণ করে। নির্মাণকাজ শেষ না হওয়ায় চালু করার তারিখ পরের বছরের ১৬ই ডিসেম্বরে সরিয়ে নেওয়া হয়। ১ সেপ্টেম্বর ২০২২ সাল থেকে কর্তৃপক্ষ উত্তরা থেকে আগারগাঁও পর্যন্ত সমন্বিত পরীক্ষামূলক চলাচল পরিচালনা শুরু করে। উত্তরা–আগারগাঁও অংশে মোট ৪টি পরীক্ষামূলক ট্রেন পরিবহন পরিচালনা করা হয়।
একদিকে ১৫ ডিসেম্বরের মধ্যে প্রথম পর্যায়ের সব কাজ সম্পন্ন হওয়ার কথা ছিলো। অন্যদিকে শেখ হাসিনা এমআরটি লাইন ৬-এর উত্তরা–আগারগাঁও অংশ বিজয় দিবসের পরে উদ্বোধন করতে চেয়েছিলেন। ডিএমটিসিএল পরবর্তীতে ২০২২ সালের ডিসেম্বরের শেষ সপ্তাহে পর্যায় ১ চালু করার জন্য প্রস্তাব করে। প্রদত্ত প্রস্তাবের ভিত্তিতে উদ্বোধনের তারিখ ২৮ ডিসেম্বরে ঠিক করা হয়। ২৮ ডিসেম্বর ২০২২ সালে বাংলাদেশের এই প্রথম মেট্রোরেলের উত্তরা থেকে আগারগাঁও পর্যন্ত বিস্তৃত অংশটি শেখ হাসিনা উদ্বোধন করেন। এরপরের দিন জনসাধারণের জন্য প্রথম পর্যায়ের প্রথম ও শেষ স্টেশনের মধ্যে বিরতিহীনভাবে মেট্রো সেবা চালু হয়। জানুয়ারি থেকে মার্চের মধ্যে আরো কিছু স্টেশন খুলে দেওয়া হয়। ৩১ মার্চ ২০২৩ সাল থেকে উত্তরা থেকে আগারগাঁও অংশের নয়টি স্টেশনই ব্যবহারের জন্য উন্মুক্ত করে দেওয়া হয়। ২০২৩ সালের ১৩ এপ্রিলে ওবায়দুল কাদের একই বছরের নভেম্বরে দ্বিতীয় পর্যায় চালুর খবর ঘোষণা করেন। ২০২৩ সালের ১৮ মে তারিখে একই বছরের জুলাই মাসে ডিএমটিসিএল আগারগাঁও থেকে মতিঝিল পর্যন্ত পরীক্ষামূলক চলাচল শুরু করার ঘোষণা দেয়। ডিএমটিসিএল দ্বিতীয় পর্যায় ২০২৩ সালের ডিসেম্বরের মধ্যে চালু করার প্রস্তুতি নিচ্ছিলো। তবে যেহেতু সরকার নভেম্বরের মধ্যে চালু করার সিদ্ধান্ত নিয়েছিলো তাই প্রকল্প সংশ্লিষ্টরা আগারগাঁও–মতিঝিল অংশে পরীক্ষামূলক চলাচলের সংখ্যা কমিয়ে আনার পরিকল্পনা করেন। ২০২৩ সালের ১৮ জুনে ওবায়দুল কাদের জানান যে এমআরটি লাইন ৬-এর পর্যায় ২ শেখ হাসিনা ২০২৩ সালের অক্টোবরে উদ্বোধন করবেন। ৭ জুলাই ২০২৩ সালে আগারগাঁও থেকে মতিঝিল অংশে প্রথম পরীক্ষামূলক চলাচল শুরু হয়। ২০ আগস্ট ২০২৩ সালে ওবায়দুল কাদের ঘোষণা করেন যে দুই মাস পরে পর্যায় ২ উদ্বোধন করা হবে।
কমলাপুর সম্প্রসারণ
২০১৯ সালে সরকার কর্তৃক মতিঝিল থেকে কমলাপুর রেলওয়ে স্টেশন পর্যন্ত এমআরটি লাইন ৬-এর রেলপথ সম্প্রসারণ প্রকল্প পরিকল্পনা করা হয়। তবে কমলাপুরে মাল্টিমোডাল ট্রান্সপোর্ট হাব নির্মাণের জন্য নিয়োজিত জাপানি ঠিকাদার কাজিমা কর্পোরেশন জানিয়ে দেয় যে এই রেলপথ কমলাপুর পর্যন্ত সম্প্রসারণ করা হলে তারা হাব নির্মাণ প্রকল্প থেকে সরে আসবে। কাজিমার সাথে সম্প্রসারণের বিরুদ্ধে বাংলাদেশ রেলওয়ে একাগ্রতা প্রকাশ করে। ফলস্বরূপ ডিএমটিসিএল সম্প্রসারণ পরিকল্পনার সমস্যা সমাধান করতে তিনটি বিকল্প উপায় প্রস্তাব করে। প্রথম প্রস্তাবে ছিলো মাটির নিচে প্রস্তাবিত লাইন ১-এর স্টেশনের উপরে লাইন ৬-এর স্টেশন নির্মাণ করা। দ্বিতীয় প্রস্তাবটি ছিলো রেলওয়ে স্টেশন এলাকার বাইরে মেট্রো স্টেশনটি নির্মাণ করা। তৃতীয় প্রস্তাব অনুযায়ী স্টেশন নির্মাণের জন্য ডিএমটিসিএলকে রেলপথ মন্ত্রণালয়ের কাছ থেকে ভূমি পেতে আবেদন করতে হতো।
যখন মেট্রো নির্মাণের প্রকল্পের সাথে জড়িত ঠিকাদারদের সম্প্রসারণ প্রকল্পে যোগ দিতে বলা হয় তখন ইতালিয়ান-থাই ডেভেলপমেন্ট ছাড়া অন্য সব ঠিকাদার অনাগ্রহ দেখানোয় সম্প্রসারণ প্রকল্প শুরু করতে দেরি হয়েছিলো। কমলাপুর পর্যন্ত রেলপথ সম্প্রসারণে এর দৈর্ঘ্য সব মিলিয়ে দাঁড়াবে প্রায় ২১ কিলোমিটার। সম্প্রসারণের ফলে এমআরটি লাইন ৬-এর নির্মাণ সমাপ্তির তারিখ হয় ২০২৫ সালের ডিসেম্বরে। ২০২৩ সালের জানুয়ারি মাসে ইতালিয়ান-থাই ডেভেলপমেন্ট স্টেশন প্লাজার পশ্চিমে সম্প্রসারণ কাজ শুরু করে। ১ জুন ২০২৩ সাল অনুযায়ী তৃতীয় পর্যায়ের নির্মাণকাজের অন্তত ২.৩০% কাজ সম্পন্ন হয়েছে। কমলাপুর সম্প্রসারণ প্রকল্পের কাজ শুরু হওয়ার সাত মাসের মাথায় এর অগ্রগতি শতকরা ১০ শতাংশে এসে দাঁড়ায়।
ভবিষ্যত পরিকল্পনা
২০১৫ সালে চূড়ান্তকৃত কৌশলগত পরিবহন পরিকল্পনায় সাভার উপজেলা হয়ে বাইপাইলে রেলপথটি সম্প্রসারণ প্রকল্প অন্তর্ভুক্ত ছিলো। কিন্তু একই সাথে এমআরটি লাইন ৫-এর নর্দান রুট একই জায়গায় সম্প্রসারিত হওয়ার পরিকল্পনা থাকায় পরের বছর এসটিপি সংশোধন করে এর সম্প্রসারণের শেষ বিন্দু বাইপাইলের বদলে আশুলিয়া করা হয়েছিলো। ২০২৩ সালের মে মাসের প্রথম সপ্তাহে ডিএমটিসিএলের ব্যবস্থাপনা পরিচালক এমএএন সিদ্দিকী লাইন ৬-এর উত্তর-পশ্চিমে আশুলিয়া ও বাইপাইল হয়ে নবীনগর পর্যন্ত এর আরেকটি অংশ নির্মাণ করার পরিকল্পনা ঘোষণা করেন।
প্রাথমিক পরিকল্পনা অনুযায়ী এমআরটি লাইন ১-এর যাত্রাপথ গাজীপুর পর্যন্ত সম্প্রসারিত হওয়ার কথা ছিলো, কিন্তু একই পথে ঢাকা বিআরটি নির্মাণাধীন থাকায় তা বাদ দেওয়া হয়েছিলো। এর বিকল্প হিসেবে ডিএমটিসিএল এমআরটি লাইন ৬ উত্তরে গাজীপুর পর্যন্ত সম্প্রসারণ করার পরিকল্পনা করে। ২০২২ সালে এমএএন সিদ্দিকী রেলপথটি টঙ্গী পর্যন্ত সম্প্রসারণ করার আগ্রহ দেখান। ২০২৩ সালের এপ্রিল মাসে এ বি এম আমিন উল্লাহ নুরী নিশ্চিত করেন যে মতিঝিল থেকে কমলাপুর অংশের সম্প্রসারণের কাজ শেষ হওয়ার পরে উত্তরা উত্তর থেকে টঙ্গী পর্যন্ত রেলপথ সম্প্রসারণ কাজ শুরু হবে। ডিএমটিসিএল ১ মে ২০২৩ তারিখে জানায় যে তারা টঙ্গী পর্যন্ত লাইন সম্প্রসারণের জন্য একটি প্রাক-সম্ভাব্যতা সমীক্ষা করার পরিকল্পনা করেছে।
কালপঞ্জি
নিম্নলিখিত তারিখগুলো অংশগুলোর ব্যক্তিগত উদ্বোধন নয় বরং জনসাধারণের জন্য চালু করার দিনের প্রতিনিধিত্বকারী৷
অর্থায়ন
নির্মাণ খরচের দিক থেকে কমলাপুর পর্যন্ত সম্প্রসারিত অংশ সহ এটি এশিয়া মহাদেশের সবচেয়ে ব্যয়বহুল দ্রুতগামী গণপরিবহন রেলপথ যার পরেই রয়েছে সিঙ্গাপুরের নর্থ–সাউথ এমআরটি লাইন। রেলপথের প্রথম ও দ্বিতীয় পর্যায়ের অংশের নির্মাণকাজের জন্য খরচ করা হয়েছে। জাইকা এই অর্থের ৭৫.৪৫% ঋণ হিসেবে প্রদান করেছে। নির্মাণ বাবদ ০.৭০%, পরামর্শ সেবা বাবদ ০.০১% ও ফ্রন্ট এন্ড ফি বাবদ ০.২% সুদে সরকার এই ঋণ নিয়েছে। ঋণ চুক্তির শর্ত অনুযায়ী এমআরটি লাইন ৬-এর সেবা চালুর দশ বছর পর্যন্ত আসল সমেত ঋণের সুদ প্রদান করতে হবেনা। রেলপথ চালুর ত্রিশ বছর মধ্যে সুদ সহ সমস্ত টাকা বুঝিয়ে দিতে হবে।
কমলাপুর পর্যন্ত রেলপথ সম্প্রসারণ কাজের জন্য প্রকল্পের বাজেট অতিরিক্ত বাড়িয়ে মোট  করা হয়।  ২০২২ সালে সম্প্রসারণ কাজের জন্য জাইকা আরো  প্রদান করে। এর পরের বছর মিরপুর ও তেজগাঁও থানায় অবস্থিত স্টেশনগুলোর উদ্দেশ্যে নেওয়া সমন্বিত করিডোর ব্যবস্থাপনা প্রকল্পের জন্য বিশ্ব ব্যাংক  ঋণ প্রদানে সম্মত হয়। কমলাপুর সম্প্রসারণ প্রকল্পের জন্য জাইকা সর্বমোট  ঋণ দেওয়ার ঘোষণা দিয়েছে।
ডিএমটিসিএলের ব্যবস্থাপনা পরিচালকের মতে এমআরটি লাইন ৬-এর ব্যয়ভার মেটাতে দৈনিক টিকেট বিক্রি করে কোম্পানিকে আয় করতে হবে। রেলপথ চালুর দিনে এটি  আয় করে। চালুর প্রথম দশ দিনে এটি  আয় করে। চালুর প্রথম মাসে কোম্পানি রেলপথ থেকে  আয় করে। প্রথম তিন মাসের মধ্যে ডিএমটিসিএল মোট  আয় করে, যদিও এর মোট ব্যয় ছিলো । ১৯ জুন ২০২৩ সালে ডিএমটিসিএল সরকারকে ঋণের কিস্তি হিসেবে  সরকারকে প্রদান করে। ২০২৩ সালের জুলাইয়ে প্রদত্ত তথ্য অনুযায়ী কোম্পানি এই লাইন থেকে দৈনিক  আয় করে থাকে।
গাড়িসম্ভার
২০১৭ সালে ডিএমটিসিএল এমআরটি লাইন ৬-এর প্রাথমিক অংশের সেবাপ্রদানের জন্য কাওয়াসাকি হ্যাভি ইন্ডাস্ট্রিজের কাছে অর্থমূল্যে ২৪টি ৬ কোচ বিশিষ্ট যাত্রীবাহী রেলগাড়ি ফরমায়েশ করে। ট্রেনগুলো জাপানে নির্মিত ও পরীক্ষা করা হয়েছে। ১৬ এপ্রিল ২০১৯ সালে রেল কোচগুলো উৎপাদন শুরু হয়। ২০২০ সালের ফেব্রুয়ারিতে ঢাকায় মেট্রোর একটি নমুনা ট্রেন এসে পৌঁছায়। নির্ধারিত সময় অনুযায়ী যাত্রীদের জন্য উৎপাদিত ট্রেনগুলো একই বছরের ১৫ জুনে আসার কথা ছিলো। যদিও প্রথম ট্রেনটি ২০২১ সালের এপ্রিলে এবং বাকি ট্রেনগুলো ২০২৩ সালের মার্চের মধ্যে পৌঁছে যায়। দাপ্তরিকভাবে এমআরটি লাইন ৬-এর রেলগাড়িকে "গ্রিন ট্রেন"  বলা হয়। এমআরটি লাইন ৬-এর রেলপথে বর্তমানে ১২টি ট্রেন ব্যবহার করা হচ্ছে যেগুলো সব কাওয়াসাকির তৈরি। ট্রেনের প্রতিটি কোচ লম্বায় ১৯.৮ মিটার, প্রস্থে ২.৯৫ মিটার ও উচ্চতায় ৪.১ মিটার। কোচগুলো একসাথে ট্রেনে পরিণত হলে দৈর্ঘ্যে ১২০ মিটার হয়।  ট্রেনগুলোর বিদ্যুতায়নে ওভারহেড লাইন ভিত্তিক ১৫০০ ভি ডিসি রেল ব্যবস্থা ব্যবহার করা হয়েছে, দুটি শীতাতপ ইউনিট দ্বারা ট্রেনগুলোর তাপমাত্রা নিয়ন্ত্রিত এবং প্রতি সেকেন্ডে ৩.৫ কিমি/ঘ গতি বাড়ানো ও কমানোর দক্ষতা সহ ঘন্টায় সর্বোচ্চ ১০০ কিলোমিটার বেগে ভ্রমণ করতে সক্ষম। ট্রেনের জানালায় গুলি রোধক কাঁচ ব্যবহার করা হয়েছে।
ডিপো
এমআরটি লাইন ৬-এর ডিপো উত্তরার দিয়াবাড়িতে অবস্থিত। এই ডিপো এলাকায় ৫২টি কাঠামো ছাড়াও ওয়ার্কশপ, ওয়াশিং শেড ও স্টোরেজ রয়েছে। এই ডিপোয় ১৮টি ট্রেন রাখা যায়। মেট্রো ট্রেনগুলো ডিপোয় উত্তরা উত্তর মেট্রো স্টেশন থেকে উত্তরে ৩০০ মিটার দৈর্ঘ্যের ওয়ার্কশপ হয়ে প্রবেশ করতে হয়। ডিপোয় একটি কার্যক্রম নিয়ন্ত্রণ কেন্দ্র আছে যেখান থেকে ভ্রমণরত ট্রেনে চালকের সাথে যোগাযোগ করা যায়। যোগাযোগ করতে এই কেন্দ্র নিয়ন্ত্রক রেলপথে বসানো রেডিও অ্যান্টেনা ব্যবহার করে। মেট্রো সেবা সম্পর্কে যেন যাত্রীরা সম্যক ধারণা লাভ করতে পারে সেজন্য ডিপোতে একটি প্রদর্শন ও তথ্যকেন্দ্র স্থাপন করা হয়েছে। এটি ৬ সেপ্টেম্বর ২০২২ সালে উন্মুক্ত করা হয়।